Գիլմոր աղջիկներ

***Գիլմոր աղջիկներ*** (), ամերիկական կատակերգական դրամա՝ ստեղծված Էմի Շերման–Փալադինոյի կողմից։ Գլխավոր դերերում են Լոուրեն Գրեհեմը (Լոուրելայ Գիլմոր) և Ալեքսիս Բլեդելը (Ռորի Գիլմոր)։ Հաղորդման նորամուտը եղել է 2000 թվականի հոկտեմբերի 10-ին The WB–ում և դարձել է հեռուստատեսային ցանցի կարևորագույն նախագիծը։ Հաղորդումը ունի յոթ սեզոն։ Վերջին սեզոնը նկարահանվել է The CW–ի կողմից և առաջին անգամ ցուցադրվել է 2007 թվականի մայիսի 15–ին։ 

«Գիլմոր աղջիկներ»–ը դրական քննադատության է արժանացել այնտեղ գործող սրամիտ երկխոսությունների, միջսերնդային դժվարությունների ներկայացման և հումորի ու դրամայի հիանալի համատեղման համար։ The WB–ի համար այն մեծ ձեռքբերում է եղել։ Հաջողության գագաթնակետը եղել է հեռուստահաղորդման հինգերորդ սեզոնը, որից հետո այն դարձել է The WB–ի երկրորդ ամենահայտնի հաղորդումը։ 2007 թվականին, դադարելով իր հեռարձակումը, «Գիլմոր աղջիկներ» մեջբերվել է *TV (The Book)–*ում և Թայմ ամսագրում՝ որպես բոլոր ժամանակների լավագույն 100 հեռուստահաղորդումներից մեկը։ 2016 թվականին գլխավոր դերակատարները և Շիրման–Փալադինոն հեռուստատեսություն են վերադարձել չորսմասանի «Գիլմորի աղջիկները. Մեկ տարի կյանքից» մինի սերիալով, որը հեռարձակվել է Նեթֆլիքսում, իսկ ավելի ուշ՝ The CW–ում:[thumb|Լոուրելայի և Ռորիի տան արտաքին տեսքը  [Warner Bros.|Warner Bros–ում։|259x259px]]

## Նախադրյալ
[ձախից|մինի|''«Գիլմոր աղջիկներ»''–ի ստեղծող և շոուռաներ [Էմի Շերման-Փալադինո։ |259x259px]]Հեռուստահաղորդման մեջ ներկայացված է 32–ամյա մայր Լոուրելայ Գիլմորի և նրա խելացի դեռահաս աղջկա՝ Ռորի Գիլմորի կյանքը։ Երկու աղջիկներն էլ ունեն մեծ նկրտումներ և փորձում են հասնել դրանց։ Լոուրելայը ցանկանում է ունենալ իր սեփական հյուրանոցը, մինչդեռ Ռորի ցանկանում է սովորել հեղինակավոր Հարվարդի համալսարանում։ Նրանք նաև գործ ունեն Լոուրելայի հարուստ ծնողների՝ Էմիլի և Ռիչարդ Գիլմեժորների հետ, որոնք օգնում են իրենց աղջկան՝ Ռորիի կրթության համար վճարել, որը տեղափոխվել էր Հարթֆորդի մասնավոր դպրոց։ Դրա դիմաց Լոուրելայը և Ռորին պետք է ամեն ուրբաթ երեկո գան Էմիլի և Ռիչարդ Գիլմորների տուն՝ ընթրելու։

Այսպիսով ստեղծվում է հաղորդման հիմնական և շարունակական կոնֆլիկտներից մեկը. Գիլմորների ընտանիքը ստիպված է դիմակայել իրենց միջև անընդհատ առաջացող տարաձայնություններին և անցյալում թույլ տրված սխալներին։ Էմիլի–Լոուրելայ և Լոուրելայ–Ռորի մայր և դուստր փոխհարաբերությունները դարձել են հեռուստահաղորդման հիմնական թեման և «ոսպնյակ», որի միջոցով կարելի է դիտել կանացի փոխհարաբերություններից շատերը։   

Սերիաների ընթացքում ներկայացվում է գլխավոր հերոս և Ռորիի ընկերուհի Լեյն Քիմի կյանքը։ Նա իր մորից՝ միսիս Քիմից, որը խիստ, կրոնասեր կորեացի ներգաթյալ է, ստիպված է թաքցնել իր սերը դեպի ռոք երաժշտությունը, փոփ մշակույթի այլ ասպեկտները և ժամադրությունները։ Մինչ միսիս Քիմը ջանասիրաբար փորձում է Լեյնի համար ապագա ամուսին գտնել, որը պետք է լինի կորեացի և բժշկական համալսարանի ուսանող, Լեյնը ժամադրվում է Ռորիի դպրոցի աշակերտ Հենրի Չոյի, Լեյնի գաղտնի բենդի կիթառահար Դեյվ Ռիգալսկու և նույն բենդի գլխավոր երգիչ Զեք վան Գերբիգի հետ։ Վերջինս դառնում է Լեյնի ամուսինը։

## Համառոտ ներկայացում

### Եթերաշրջան 1
Ռորի ընդունվել է Չիլթոնի մասնավոր դպրոց, որը նրան կարող է ճանապարհ հարթել դեպի նրա երազանքների Հարվարդի համալսարան։ Քանի որ այնտեղ սովորելու համար մեծ քանակությամբ վարձ է հարկավոր վճարել, Լոուրելայը որոշում է խոսել իր ունևոր ծնողների հետ, որոնց հետ շփումը երկար ժամանակ է, ինչ դադարեցրել էր։ Ռիչարդը և Էմիլին համաձայնում են վճարել Ռորիի ուսման վարձը, սակայն մի պայմանով, որ Լոուրելայը և Ռորին պետք է ամեն ուրբաթ երեկոյան գան ամուսինների առանձնատուն՝ ընթրիքի։ Չիլթոնում Ռորիի համար ծանր օրեր են սկսվում, քանի որ պետք է պայքարել և մեծ աշխատանք տանել դպրոցի պահանջները բավարարելու համար։ Այստեղ նա հանդիպում է Փերիս Գելլերին, որը դառնում է Ռորիի ակադեմիական մրցակիցը։ Ռորին հանդիպում է իր առաջին կողակցին՝ Դինին, սակայն զույգը բաժանվում է, երբ Ռորին փոխադարձ չի պատասխանում Դինի «Ես քեզ սիրում եմ»-ին և պատասխանում է «շնորհակալություն»։  

Մինչև սեզոնի ավարտը Ռորին տխրում է այս բաժանման պատճառով։ Լոուրելայը, չնայած որոշ հակասական մտքերի, որոշում է հնարավորություն տալ Ռորիի գրականության ուսուցիչ Մաքս Մեդինային և նրանք սկսում են հանդիպել։ Այս ամենի արդյունքում դստեր և մոր միջև որոշակի լարվածություն է ստեղծվում, ինչը բավականին շատ է անհանգստացնում Լոուրելային։ Քանի որ Լոուրելայի համար իր աղջիկը առաջին տեղում է, նա որոշում է բաժանվել Մաքսից։ Այս ողջ ընթացում պահպանվում են Լոուրելայի և Լյուք Դեյնեսի միջև ընկերական հարաբերությունները. վերջինս սրճարանի սեփականատեր է։ Ռորի հայրը՝ Քրիստոֆեր Հայդենը, վերադառնում է և ցանկանում է վերամիավորվել Լոուրելայի հետ, սակայն վերջինս ասում է, որ նա բավականաչափ չի հասունացել՝ ընտանիք ունենալու համար։ Էմիլի և Ռիչարդ Գիլմորները հաճույքով զարգացնում են հարաբերությունները իրենց թոռնուհու հետ, սակայն նաև հասկանում են, թե ժամանակին որքան բացթողումներ են ունեցել։ Սեզոնը ավարտվում է նրանով, որ Ռորին վերամիավորվում է Դինի հետ, իսկ Մաքսը Լոուրելային առաջարկություն է անում։ 

### Եթերաշրջան 2
Լոուրելայը ընդունում է Մաքսի առաջարկությունը, սակայն հարսանիքից անմիջապես հետո նա հասկանում է, որ դա ճիշտ քայլ չի եղել, և նրանք բաժանվում են։ Լոուրելայը և Սուկին շատ ոգևորված են, որ պետք է վերջապես սկսեն իրենց բիզնեսը *Dragonfly* հյուրանոցում, սակայն հյուրանոցի տերը հրաժարվում վաճառել այն։ Վերջինս նշանվում է տեղացի ֆերմեր Ջեքսոն Բելվիլի հետ։  

Լյուքի դեռահաս եղբորորդին՝ Ջես Մարիանոն, գալիս է ապրելու նրա հետ։ Ջեսը զայրացած է բոլորի վրա բացի Ռորիից և ոչ ոքի չի կարող ընդունել այնքան, ինչքան Ռորիին։ Նրանց երկուսի ջերմ հարաբերությունները Դինին ստիպում են խանդել։ Լոուրելայը հավանություն չի տալիս Ռորիի և Ջեսսի մտերմությանը՝ ասելով Ռորիին, որ Ջեսը նրա վրա վատ ազդեցություն է թողնում։ Սա հանգեցնում է Լոուրելայի և Լյուքի միջև անհամաձայնույթունների։ Ռիչարդը հայտարարում է, որ նա թոշակի է անցել, սակայն որոշ ժամանակ անց ձանձրանում է և ստեղծում է իր սեփական ապահովագրական ընկերությունը։ Քրիստոֆերը և Լոուրելայը վերամիավորովում են, սակայն Ջեքսոնի և Սոկիի հարսանիքին Քրիստոֆերը որոշում է վերամիավորվել իր նախկին հարսնացուի հետ։ Միաժամանակ Ռորին առանց գիտակցելու համբուրում է Ջեսսին։   

### Եթերաշրջան 3
Ռորիի հետաքրքրվածությունը Ջեսսի նկատմամբ գնալով ավելի է ուժեղանում, սակայն Ջեսսը ցույց չի տալիս, որ հասկացել է Ռորիի զգացմունքները։ Ռորին սկսում է խանդել, երբ Ջեսսը ցույց է տալիս նրան իր նոր ընկերուհուն։ Դինը չի կարող անտեսել ստեղծված իրավիճակը և ի վերջո վերջ է տալիս իրենց հարաբերություններին։ Ռորին և Ջեսսը անմիջապես զույգ են դառնում։  

Միաժամանակ Ռորին և Փերիսը միասին հայտ են ներկայացնում Հարվարդի համալսարանում սովորելու համար։ Ռորին ընդունվում է, սակայն որոշում է գնալ Եյլի համալսարան, ինչպես ժամանակին արել են իր տատիկն ու պապիկը՝ Էմիլին և Ռիչարդը։

«*Independence»* հյուրանոցը հրդեհի ժամանակ լրջորեն վնասվում է։ Լոուրելայը և նրա ընկերուհին կարողանում են գնել «*Dragonfly*» հյուրանոցը, երբ վերջինիս տարեց սեփականատերը մահանում է։  

Լյուքը սկսում է հանդիպել փաստաբան Նիքոլի հետ։  

Լեյն Քիմը ստեղծում է իր բենդը՝ «*Hep Alien*» անունով։ Նա փորձում է համոզել իր խստապահանջ մորը, որպեսզի հանդիպի կիթառահար Դեյվի հետ։ Ողջ ընթացքում բենդի գոյությունը Լեյնի մոր համար գաղտնիք է մնում։  

Եթերաշրջանի վերջում Ջեսսը լքում է *Stars Hollow*–ը։ որին ավարտում է ավագ դպրոցը։  

### Եթերաշրջան 4
Ռորին սկսում է Եյլում իր կրթությունը Փերիսի հետ, որը այժմ արդեն նրա ընկերուհին է և, անակնկալ կերպով, նրա սենյակակիցը։ Երկուսն էլ սկսում են աշխատել  *Yale Daily News–*ի համար։ Ռորին զարմանում է, երբ Դինը հանկարծակի ամուսնանում է իր նոր ընկերուհու՝ Լինդզիի հետ։ Ռորին և Դինը եթերաշրջանի ընթացքում մտերմանում են, ինչը Ռորիին ստիպում է մերժել Ջեսսին, երբ նա վերադառնում է և սեր է խոստովանում Ռորիին։  

Լոուրելայը սկսում է հանդիպել Ռիչարդի՝ իր հոր, նոր գործընկերոջ՝ Ջեյսոն Սթայլզի հետ։ Այդ հարաբերությունները լոուրելայը գաղտնի է պահում իր ծնողներից, սակայն նրանք բաժանվում են, երբ Ջեյսոնը դատի է տալիս Ռիչարդին, քանի որ վերջինս որոշում է վերջ տալ իրենց համագործակցությանը, իսկ Լոուրելայը այդ ողջ ընթացքում իր հոր կողմն է լինում։  

Լեյնի մայրը իմանում է «*Hep Alien*»–ի մասին և Լեյնին դուրս է հանում տնից։  

Ջեքսոնը և Սուկին որդին են ունենում և անվանում Դեյվի։  

Էմիլին իրեն անտեսված է զգում և առանձնանում է Ռիչարդից։  

Լյուքը և Նիքոլը որոշում են բաժանվել։ Մինչև եթերաշրջանի ավարտը Լյուքը վերջապես ընդունում է, որ սիրահարված է Լոուրելային և սկսում է սիրահետել նրան։  

### Եթերաշրջան 5
Իր մոր հետ կոլֆլիկտի պատճառով Ռորին Էմիլիի հետ մեկնում է Եվրոպա և Լոուրելայի հետ մեկ մեկ է խոսում։ Ճանապարհորդության վերջում Լոուրելայը և Ռորին հեռախոսազանգով հաշտվում են։ Ռորին խնդրում է մորը Դինին մի նամակ փոխանցել, որտեղ գրված էր նրանց սիրավեպի մասին։ Դինի կինը գտնում է այն, և նրանք բաժանվում են։ 

Ռորին սիրահարվում է իր համալսարանի հարուստ փլեյբոյ ուսանող Լոգան Հանցբերգին, որի ընտանիքը Ռորիի տոհմը ավելի ցածր է համարում, քան իրենցը։ 

Լեյնը հարաբերություններ է սկսում իր բենդի անդամ Զեքի հետ, իսկ Փերիսը՝ «*Yale Daily News»–*ի խմբագիր Դոյլի։ Սուկին դուստր է ունենում և անվանում նրան Մարթա։ Լյուքը և Լոուրելայը ռոմանտիկ հարաբերություններ են սկսում։ Սակայն Էմիլին և Ռիչարդը, որոնք վերամիավորվել էին, հավանություն չեն տալիս Լյուքին, և Լոուրելայը ցանկանում է այնպես անել, որ Քրիստոֆերը վերադառնա իր մոտ։ 

Լոգանի քրոջ նշանադրությանը Ռորին նրան առաջարկում է զբոսանավ գողանալ։ Նրանց ոստիկանները բանտարկում են։ Ավելի ուշ Ռորին հայտնում է, որ թողնում է Եյլը և գնում է իր տատիկի և պապիկի ամառանոց։ Լյուքը ողջ ընթացքում աջակցում է Լոուրելային։ Տեսնելով դա՝ Լոուրելայը առաջարկություն է անում ամուսնանալ իր հետ։ 

### Եթերաշրջան 6
Լոուրելայը հիասթափված է Ռորիի պահվածքից, սակայն ի վերջո ընդունում է այն փաստը, որ չի կարող համոզել նրան վերադառնալ Եյլ։ Նրանք վեց ամիս չեն խոսում իրար հետ։ Էմիլին Ռորիի համար աշխատանք է գտնում։ Ռիչարդը մտահոգված է, որ Ռորին պետք է շարունակի աշխատել առանց բարձրագույն կրթության։ Ռարիին համոզում են վերադառնալ Եյլ։ Նա հաշտվում է մոր հետ։ Լոգանի հետ հարաբերություններիը ավելի լուրջ են դառնում, սակայն Լոգանի հայրը նրան Լոնդոն է ուղարկում՝ աշխատելու։ 

Լեյնի բենդը լուծարվում է, հետո կրկին վերակազմավորվում։ Լեյնը Զեքը ամուսնանում են։ 

Լոուրելայը պլանավորում է իր և Լյուքի ամուսնությունը, սակայն Լյուքը իմանում է, որ նա ունի Էփրիլ անունով տասներկուամյա աղջիկ։ Լոուրելայը ցանկանում է ընդունել այդ փաստը, սակայն Լյուքը չի ցանկանում Էփրիլին Լոուրելային մոտ թողներ։ Վերջինս ֆիզիկական և էմոցիոնալ հանգստության համար գնում է Քրիստոֆերի մոտ։ 

### Եթերաշրջան 7
Լյուքը և Լոուրելայը վերջնականապես բաժանվում են։ Որոշ ժամանակ անց Քրիստոֆերը համոզում է Լոուրելային նորից ամեն ինչ սկսել։ Քրիստոֆերը նամակ է ստանում Շերի Թինսդեյլից, որը նրա նախկին ընկերուհին էր և երկրորդ զավակ Ջորջիայի մայրը։ Նամակում գրված է, որ նա ցանկանում է, որ Քրիստոֆերը ներգրավված լինի Ջորջիայի կյանքում և նրա հետ ժամանակ անցկացնի Փարիզում։ Լոուրելայը և Քրիստոֆերը որոշում են միասին գնալ Ջորջիայի հետ։ Նրանք աննախատեսված կերպով ամուսնանում են ճանապարհորդության ժամանակ։ Լյուքը Էփրիլին տեսնելու համար ստիպված է պայքարել, քանի որ մայրը նրան տարել է Մեքսիկա։ Լյուքը ;ոուրելային խնդրում է գրել։ Երբ Քրիստոֆերը իմանում է դրա մասին և վրդովվում է։ Լոուրելայը և Քրիստոֆերը բաժանվում են։ Լեյնը և Զեքը երկվորյակներ են ունենում, իսկ Սուկին կրկին հղիանում է։ 

Ռորիի ուսման վերջին տարին է։ Ողջ ընթացքում Լոգանը և Ռորին պահպանում են իրենց հարաբերությունները հեռավորույթան վրա մինչև Լոգանի Նյու Յորք վերադառնալը։ Լոգանը Ռորիին ամուսնության առաջարկություն է անում, սակայն Ռորին չի ընդունում, և նրանք բաժանվում են։ Նա անհանգստանում է, թե ինչ պետք է անի ավարտելուց հետո։ Որոշ մերժումներից հետո նա աշխատանք է ստանում՝ ներկայացնելով Բարաք Օբամայի նախընտրական քարոզարշավի ընթացքը։ Լյուքը Ռորիի պատվին խնջույք է կազմակերպում։ Երբ Լոուրելայը իմանում է դրա մասին, հաշտվում է նրա հետ։ Լոուրելայը խոստանում է Էմիլիին, որ նա կշարունակի այցելել ուրբաթօրյա ընթրիքներին։ Ռարին և Լոուրելայը միմյանց հրաժեշտ տալուց առաջ նախաճաշում են Լյուքի սրճարանում։

### Մեկ տարի կյանքից
Հաղորդման ավարտից ինը տարի անց Netflix ընկերությունը թողարկեց «Գիլմոր աղջիկներ»–ի մինի սերիալը։ 

Ռորին տանջվում է իր լրագրողի կարիերայի պատճառով։ Նա Լոնդոնում Լոգանի հետ գաղտնի հարաբերությունների մեջ է,չնայած որ Փոլ անունով ընկեր ունի, որի մասին հաճախ մոռանում է։ Չնայած Լոգանը նշանված է և պետք է ամուսնանա, նա և Ռորին հասկանում են, որ առանց իրար չեն կարող լինել։ 

Չնայած որոշ խնդիրների՝ Լյուքը և Լոուրելայը շարունակում են միասին ապրել։ 

Ռիչարդը մահացել է սրտի կաթվածից։ Լոուրելայը սկսում է վերանայել իր կյանքը և մեկնում է Կալիֆոռնիա՝ Խաղաղօվկիանոսյան Կրեսթ արահետում արշավելու մտադրությամբ։ Նա շտկում է Էմիլիի հետ ունեցած տարաձայնությունները՝ Ռիչարդի մասին մի ուրախ պատմություն պատմելուց հետո։ Այնուհետև տուն է գնում և ամուսնության առաջարկություն է անում Լյուքին։ 

Էմիլին որոշում է վաճառել Գիլմորների առանձնատունը և տեղափոխվում է Նանթակեթ և սկսում է աշխատել այնտեղի թանգարանում։ 

Ռարին որոշում է իր կյանքի մասին գիրք գրել և այն անվանում է «Գիլմոր աղջիկներ»։ 

Լյուքի և Լոուրելայի ամուսնությունից հետո Ռորին հայտնում է Լոուրելային, որ ինքը երեխայի է սպասում։ 

Մինի սերիալը հեռարձակվել է 2020 թվականի նոյեմբերին *Up TV*–ում և *[[The CW]]*–ում։ Վերջինիս ցանցին անհրաժեշտ էր լրացուցիչ ծրագիր՝ COVID-19 համավարակի ժամանակ իր գրաֆիկը լրացնելու համար։ [thumb|[Ալեքսիս Բլեդելի առաջին դերասանական աշխատանքը եղել է Ռորի Գիլմորի դերը։ |250x250փքս]]

## Դերակատարներ և կերպարներ
### Գլխավոր դերերում
thumb|left|Քելլի Բիշոփը, որը խաղացել է Էմիլի Գիլմորի դերը։|245x245px

* Լոուրեն Գրեհեմ՝ որպես Լոուրելայ Գիլմոր. անկախ, 32-ամյա միայնակ մայր, որը ղեկավարում է տեղական հյուրանոց և մեծ սեր է տածում փոփ մշակույթի և սուրճի նկատմամբ։ Ռորին ծնվել է, երբ Լոուրելայը ընդամենը 16 տարեկան է եղել։ Նա և իր ընկերուհի Սուկին յետագայում գնում և ղեկավարում են «Dragonfly» հյուրանոցը։

* Ալեքսիս Բլեդել՝ որպես Ռորի Գիլմոր. կրթված, հասուն աղջնակ, Լոուրելայի միակ դուստրը։ Հեռուստասերիալի սկզբում նա գրեթե 16 տարեկան է։
* Մելիսա ՄակՔարթի՝ որպես Սուկի Ջեյմս. Լոուրելայի կենսուրախ և աշխույժ ընկերուհին և հյուրանոցի շեֆ խոհարարն ու համասեփականատերը։
* Կեյկո Աջեյնա՝ որպես Լեյն Քիմ. Ռորիի լավագույն ընկերուհին, որը իր մորից գաղտնի ռոքեր է դարձել։ Վերջինս խիստ է և կրոնական։
* Յանիկ Թրյուսդել՝ որպես Մայքլ Ջերարդ. միշտ դժգոհ, ֆրանսիացի, որը աշխատում է Լոուրելայի հյուրանոցում՝ որպես դռնապան։
* Սքոթ Փաթերսոն՝ որպես Լյուք Դեյնս. սրճարանի քմահաճ, սակայն բարեսիրտ սեփականատեր։ Լոուրելայի ընկերը։
* Քելլի Բիշոփ՝ որպես Էմիլի Գիլմոր. Լոուրելայի մայրը, որը բարձր հասարակությանը պատկանող տանտիկին։ Լոուրելայը և Էմիլին ունեն լարված և ոչ կայուն հարաբերություններ։
* Էդվարդ Հերման՝ Որպես Ռիչարդ Գիլմոր. Լոուրելայի հայրը, որը աշխատում է ապահովագրության ոլորտում։ Նա և Իր կինը՝ Էմիլին, վճարում են Ռորիի դպրոցի և քոլեջի գումարները։
* Լայզա Վայլ՝ որպես Փերիս Գելլեր. Ռորիի դպրոցական թշնամին և միաժամանակ ընկերուհին։
* Ջարեդ Պադալեկի՝ որպես Դին Ֆորեսթեր. Ռորիի ընկերը 1-3-րդ սեզոնների ընթացքում, որը Սթարս Հոլլու է տեղափոխվել Չիկագոյից։
* Մայլո Վենտիմիլյա՝ որպես Ջեսս Մարիանո. Լյուքի զարմիկը, որը սիրահարվում է Ռորիին և դառնում է նրա կարճատև ընկերը։  Երրորդ սեզոնում նա տեղափոխվում է՝ իր հոր հետ ապրելու համար։
* Շոն Գանն՝ որպես Կիրկ Գլիսոն. Սթարս Հոլոուի տարօրինակ բնակիչ, որը միաժամանակ աշխատում է քաղաքի տարբեր տեղերում։ Նա ռոմանտիկ հետաքրքրություն ունի Լոուրելայի հանդեպ, սակայն վերջինիս կողմից մերժված է։ Ավելի ուշ նա սկսում է հանդիպել Լուլու անունով աղջկա հետ, որի հետ մնում է մինչև վերջ։
* Մետտ Զուկի՝ որպես Լոգան Հանցբերգեր. Ռորիի ընկերը՝ 5-7-րդ սեզոնների ընթացքում, Նյու Յորք Թայմսի հրատարակչության սեփականատեր ընտանիքի ժառանգը:thumb|Լոուրեն Գրեհեմը, որը մարմնավորել է Լոուրելայ Գիլմորին, իր դերասանական խաղի համար արժանացել է կինոքննադատների գնահատանքին։ |252x252փքս

## Ստեղծման նախապատմություն
Էմի Շերման-Փալադինոն սովորաբար գրել է երեսուն րոպե տևողությամբ սիթքոմներ։ Ավելի ուշ առաջարկել է մոր և դստեր մասին շոու ցուցադրելու գաղափարը, որը The WB-ի կողմից հավանության է արժանացել, սակայն Փալադինոն լուրջ քայլեր չէր ձեռնարկում իր գաղափարը իրականացնելու համար։ Պիլոտային սերիան գրելիս նա ոգեշնչվել է, երբ մեկնել է Կոնեկտիկուտ նահանգի Վաշինգտոն քաղաք։ Ստացված տպավորություններով Փալադինոն ստեղծել է Սթարս Հոլլոու հորինված քաղաքը, որը իբրև գտնվում է Կոնեկտիկուտ նահանգում։

Հաղորդման տեմպը, երկխոսությունները և դասակարգային բաժանումները առավելապես ոգեշնչված են 1930-ական թվականների կատակերգություններից Քեթրին Հեփբըրնի և Սփենսեր Թրեյսիի ֆիլմերից։ Շերման-Փալադինոյի ստեղծագործականության վրա ազդել է նաև Դորոթի Փարկերի «սրամիտ խելքը»։ 

Փալադինոյի ամուսինը՝ Դենիել Փալադինոն, եղել է հեռուստահաղորդման առաջին սեզոնի խորհրդատուն և երբեմն կնոջ հետ մասնակցել է հաղորդման ստեղծման գործընթացին, իսկ ավելի ուշ թողել է «Գրիֆինների ընտանիքը» մուլտսերիալի աշխատանքները՝ «Գիլմոր աղջիկներ»-ով զբաղվելու համար։ Նա դարձել է երկրորդ սեզոնի գործադիր պրոդյուսերը և մեծ դեր է խաղացել հաղորդման ստեղծման գործում։ Հաղորդման երրորդ սեզոնի գործադիր պրոդյուսերը եղել է Գևին Պոլոնեն։

## Մշակույթում
Սերիալը համարվում է կուլտային և ունի իր «մոլի երկրպագուները»։ Հաղորդման թողարկման ժամանակ երկրպագուները շատ փոքր, սակայն նվիրված խումբ էին, որոնց մեծամասնությունը կանայք էին, սակայն հաղորդման լսարանը զգալիորեն աճել է միայն եթերից հեռանալուց հետո։ 2014 թվականի հոկտեմբերին հաղորդումը կրկին թողարկվեց՝ ներկայացվելով այն հեռուստադիտողների նոր սերնդին։

## Ծանոթագրություններ

Կատեգորիա:2000
Կատեգորիա:2010-ականների ամերիկյան հեռուստասերիալներ
Կատեգորիա:ԱՄՆ-ի հեռուստահաղորդումներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Կատեգորիա:Դրամա հեռուստասերիալներ
Կատեգորիա:Կատակերգական հեռուստասերիալներ
Կատեգորիա:Հեռուստասերիալներ այբբենական կարգով
Կատեգորիա:Հեռուստատեսություն
Կատեգորիա:Նեթֆլիքսի բնօրինակ ծրագրեր
Կատեգորիա:Ռոմանտիկ կատակերգական հեռուստասերիալներ
Կատեգորիա:Ռոմանտիկ հեռուստասերիալներ
Կատեգորիա:CW-ի բնօրինակ ծրագրեր